**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 06.06.2019, ora 08.00 – 07.06.2019, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 07.06.2019, ora 07.00**

**RÂURI**

Debitele au fost în creştere ca urmare a precipitaţiilor căzute în interval şi propagării pe râurile din Maramureş, Crişana, Banat, nordul Moldovei și pe cele din zonele de munte din Oltenia, Muntenia şi Transilvania, iar prin propagare pe cursurile inferioare ale râurilor mari din sudul şi estul ţării. Pe celelalte râuri debitele au fost în scădere, exceptând cele din Dobrogea, unde au fost relativ staţionare.

Creșteri mai însemnate de niveluri și debite, cu depășirea **COTELOR DE APĂRARE**, s-au înregistrat pe unele râuri din bazinele hidrografice Bega, Jijia, în special pe Sitna și Miletin, ca urmare a precipitațiilor însemnate căzute în interval sub formă de aversă.

Debitele se situează peste mediile multianuale lunare, exceptând râurile din Dobrogea, unde se situează la valori cuprinse între 30 – 90% din normalele lunare.

Se situează peste:

- **COTELE DE PERICOL** râul la staţia hidrometrică Miletin – Șipote (350+48)-jud.IS

- **COTELE DE INUNDAŢIE** râurile la staţiile hidrometrice: Bega Veche – Pischia (150)-jud.TM, Chizdia – Ghizela (350+12)-jud.TM, Bega – Balinţ (550+76)-jud.TM, Bega – Chizătău (350+88)-jud.TM, Bârzava – Partoș (200+48)-jud.TM, Sitna – Todireni (350+45)-jud.BT şi Prut – Şiviţa (435+5)-jud.GL

- **COTELE DE ATENŢIE** râurile la staţiile hidrometrice: Crasna – Domănești (400+84)-jud.SM, Crasna – Berveni (490+49)-jud.SM, Fânețelor – Sarsig (275+39)-jud.BH, Cigher – Chier (300+10)-jud.AR, Bega – Făget (220+58)-jud.TM, Timiş – Grăniceri (600+94)-jud.TM, Bârzava – Gătaia (350+4)-jud.TM, Moravița – Moravița (250+28)-jud. TM, Orlea – Celei (180+15)-jud.GJ, Pârâul Câinelui – Vârtoapele (200+2)-jud.TR, Sabar – Vidra (360+27)-jud. IF, Ciorogârla – Bragadiru (250+12)-jud.IF, Bârlad – Tecuci (300+19)-jud.GL, Racova – Puşcaşi (340+10)-jud.VS, Jijia – Todireni (210+57)-jud.BT, Crasna – Vinețești (340+5)-jud.VS, Miletin – Hălceni (250+37)-jud.IS, Prut – Drânceni (560+34)- jud.VS, Prut – Fălciu (500+48)-jud.VS şi Prut – Oancea (440+80)-jud. GL.

În interval s-au situat peste:

- **COTELE DE PERICOL** râurile la stațiile hidrometrice: Bega – Balinţ (650+17)-jud.TM, Chizdia – Ghizela (400+13)-jud.TM, Sitna – Todireni (450+18)-jud.BT,

- **COTELE DE INUNDAŢIE** râurile la staţiile hidrometrice: Bârzava – Gătaia (375+24)-jud.TM, Topolog – Milcoiu (220)-jud.VL,

- **COTELE DE ATENȚIE** râurile la staţiile hidrometrice: Timercea – Timercea 9 150+1)-jud.AR, Monoroștia – Monoroștia (200+6)-jud.AR, Bistrița – Genuneni (150+6)-jud.VL, Râul Doamnei – Bahna Rusului (170+7)-jud.AG, Brătia – Bălilești (120)-jud.AG, Azuga – Azuga (100+4)-jud.PH, Bârlad – Negrești (500+46)-jud.VS, Bârlad – Bârlad (350+15)-jud.VS, Bahlui – Podu Iloaiei (300+35)-jud.IS.

Sunt în vigoare **AVERTIZAREA HIDROLOGICĂ NR. 33** din 06.06.2019, șase **AVERTIZĂRILE HIDROLOGICE** pentru fenomene imediate cod portocaliu și două **AVERTIZĂRILE HIDROLOGICE** pentru fenomene imediate cod roșu.

În interval au fost emise unsprezece **AVERTIZĂRI HIDROLOGICE** pentru fenomene imediate și cinci **ATENŢIONĂRI HIDROLOGICE** pentru fenomene imediate**.**

Debitele vor fi în general în creştere ca urmare a precipitaţiilor prevăzute şi propagării, exceptând râurile din Dobrogea, unde vor fi relativ staţionare și râurile din bazinul hidrografic Someșul Mic, bazinele mijlocii ale Mureșului, Oltului, bazinele superioare și mijlocii ale Vedei, Jijiei, Bârladului, bazinele mijlocii și inferioare ale Târnavelor, afluenților de dreapta ai Siretului, cursul superior al Prutului, unde vor fi în scădere.

Sunt posibile scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din zonele de deal și munte, în special din nordul, centrul și estul țării, fiind posibile depășiri ale **COTELOR DE APĂRARE**, ca urmare a precipitaţiilor prevăzute sub formă de aversă, mai însemnate cantitativ.

Ca urmare a propagării viiturilor formate anterior, se vor mai situa peste:

- **COTELE DE INUNDAŢIE** cursurile inferioare ale râurilor Bega, Bârzava, Sitna, Miletin, Jijia, cu valori cuprinse între 10 – 60 cm

- **COTELE DE ATENȚIE** cursurile inferioare ale râurilor: Crasna, Bega Veche, Timiș și Prut, cu valori cuprinse între 10 – 90 cm.

Se menţine în vigoare **AVERTIZAREA HIDROLOGICĂ NR. 33** din 06.06.2019.

**DUNĂRE**

Debitul la intrarea în ţară (secţiunea Baziaş) în intervalul 06.06 – 07.06.2019 a fost în creștere, având valoarea de 11400 m3/s, peste media multianuală a lunii iunie (6400 m3/s).

În aval de Porţile de Fier, debitele au fost în creștere.

Din datele primite până la ora 600, nivelurile se situează peste **FAZA I DE APĂRARE** la stațiile hidrometrice: Gruia (610+76) – jud. MH, Tr. Măgurele (500+44) – jud. TR, Zimnicea (530+47) – jud. TR, Isaccea (380+38) – jud. TL și Tulcea (320+22) – jud. TL și peste **FAZA a II-a DE APĂRARE** la stația hidrometrică Calafat (600+30) – jud. DJ, Bechet (600+49) – jud. DJ, Corabia (550+6) – jud. OT.

**Este în vigoare** AVERTIZAREA HIDROLOGICĂ nr. 32 **din 05.06.2019**.

Debitul la intrarea în ţară (secţiunea Baziaş) va fi în creștere (11600 m3/s).

În aval de Porţile de Fier debitele vor fi în creştere.

Nivelurile se vor situa în prima parte a intervalului peste **FAZA I DE APĂRARE** pe sectorul Giurgiu – Tulcea şi peste **FAZA a II-a DE APĂRARE** pe sectorul Gruia – Zimnicea, iar în partea a doua a intervalului peste **FAZA I DE APĂRARE** la Gruia, Fetești, Vadu Oii și pe sectorul Isaccea – Tulcea şi peste **FAZA a II-a DE APĂRARE** pe sectoarele Calafat – Călărași și Brăila – Galați, la Cernavodă și Hârșova.

Se menţine în vigoare **AVERTIZAREA HIDROLOGICĂ nr. 32** din 05.06.2019**.**

***Se situează în faza I de apărare următoarele sectoare de dig:***

* Gârliciu-Dăeni, Ostrov-Peceneaga, Peceneaga-Turcoaia, Măcin-Iglița-Carcaliu, Smârdan-23 August II, 23 August-Grindu, Grindu-Canton km 30, Crișan, Letea, Pardina (din administrarea ANAR); Măcin, Smârdan, Chilia Veche (din administrarea consiliilor locale) - jud. Tulcea;
* Zimnicea-Năsturelu și Bujoru-Pietroșani (jud Teleorman);
* Calmățui-Gropeni-Chișcani-comp.1 și 2, Brăila-Dunăre-Siret și Vărsătura din B.S.D.; Bandoiu, Marașu, Salcia și Titcov din I.M.B. (jud. Brăila).
  + - ***Se situează în faza a II-a de apărare următoarele sectoare de dig:***
* Smârdan-23 August I, Canton km 30-Ciulineț, Ciulineț –Isaccea, T. Vladimirescu, R3, Gorgova (din administrarea ANAR); Nufăru-Victoria (din administrarea consiliilor locale) - jud. Tulcea;
* Calmățui-Gropeni-Chiscani-comp.3, Noianu-Chișcani și Municipiu din B.S.D.; Filipoiu, Lungulețu, Gemenele, Balaia și Maicanu din I.M.B. (jud. Brăila).
  + - ***Se situează în faza a III-a de apărare următoarele sectoare de dig:***
* R4 (din administrarea ANAR); Șosea Măcin-Smârdan (din administrarea CNAIR) - jud. Tulcea.

**2.** **Situația meteorologică în intervalul 06.06.2019, ora 08.00 – 07.06.2019, ora 06.00**

**ÎN ŢARĂ**

În vestul, centrul, nordul și nord-estul țării, precum și în zonele montane și submontane, instabilitatea atmosferică s-a manifestat temporar, începând cu orele după-amiezii, prin accentuarea înnorărilor, averse, frecvente descărcări electrice și intensificări de scurtă durată ale vântului, ce la rafală în județul Vaslui au atins viteze de până la 65 km/h. Ploile au avut mai ales caracter torențial, iar cantitățile de apă înregistrate până la transmiterea prezentului raport au depășit local 15...25 l/mp și izolat 45 l/mp, cele mai mari fiind în nordul Olteniei (până la 75 l/mp în județul Gorj), Moldovei (până la 73 l/mp în județul Botoșani) și al Munteniei (până la 50 l/mp în județul Argeș). Pe baza datelor colectate de la stațiile și posturile hidrologice, pe raza județelor Gorj, Suceava și Botoșani s-au consemnat căderi de grindină. În restul teritoriului, cerul a fost variabil, fenomenele specifice instabilității atmosferice s-au semnalat pe arii restrânse și la cote mult mai reduse, cu precădere după-amiaza și seara, iar vântul a suflat slab și moderat. Temperaturile maxime s-au încadrat între 20 de grade la Câmpulung și 30 de grade la Tulcea, Călărași, Fetești, Brăila, Galați, Gorgova și Adamclisi, iar la ora 06.00 se înregistrau 10 grade la Brașov și Sfântu Gheorghe(Covasna) și 22 de grade la Sulina.

*OBSERVAȚII: de ieri, de la ora 08.00, au fost în vigoare 54 de mesaje pentru fenomene meteorologice periculoase imediate, după cum urmează:*

*- 30 de avertizări cod portocaliu, emise astfel: 12 de SRPV Timișoara, 10 de SRPV Bacău, 4 de SRPV Cluj, 2 de CNPM pentru Muntenia, 1 de CNPM pentru SRPV Timișoara, 1 de SRPV Craiova.*

*- 24 atenționări cod galben, emise astfel: 8 de CNPM, 4 de SRPV Constanța, 3 de SRPV Craiova, 4 de SRPV Cluj, 3 de SRPV Timișoara, 2 de SRPV Bacău.*

**LA BUCUREŞTI**

Vremea a fost ușor instabilă, iar valorile de temperatură diurne au continuat să se situeze în jurul celor specifice datei. Cerul a fost variabil, cu înnorări temporar accentuate după-amiaza și din nou spre seară, când în unele cartiere s-au semnalat ploi de scurtă durată. Vântul a suflat slab până la moderat. Temperatura maximă a fost de 26 de grade la Afumați, 27 de grade la Băneasa și 28 de grade la Filaret, iar la ora 06.00 se înregistrau 16 grade la Afumați și Băneasa și 17 grade la Filaret.

**3. Prognoza meteorologică în intervalul 07.06.2019, ora 08.00 – 08.06.2019, ora 08.00**

**ÎN ŢARĂ**

Instabilitatea atmosferică se va menține temporar accentuată în nordul, centrul, estul țării, la deal, la munte și local în sud. Aceasta se va manifesta îndeosebi în timpul zilei prin înnorări, averse, descărcări electrice, intensificări ale vântului și căderi de grindină. Ploile vor avea și caracter torențial, iar în intervale scurte de timp sau prin acumulare, cantitățile de apă vor depăși 15...25 l/mp și pe arii restrânse 35...40 l/mp. În restul teritoriului astfel de manifestări vor fi pe suprafețe mici. Temperaturile maxime vor fi cuprinse între 23 de grade în Maramureș și estul Transilvaniei și 30 de grade în Lunca Dunării, iar cele minime se vor situa între 9 și 21 de grade.

**LA BUCUREŞTI**

Vremea va fi caldă. Cerul va fi variabil, cu înnorări temporar accentuate îndeosebi spre seară și la începutul nopții, când probabilitatea pentru averse, descărcări electrice și intensificări de scurtă durată ale vântului va fi în creștere. Temperatura maximă se va situa în jurul valorii de 29 de grade, iar cea minimă va fi de 16...17 grade.

1. ***CALITATEA APELOR***

***Administrația Națională Apele Române*** informează despre despre prezenta unui delfin eșuat pe plaja Costinesti-Golful Francezului, județul Constanța. Incidentul a fost semnalat de ONG-ul mare Nostrum la I.N.C.D.M. „Grigore Antipa”. Nu se cunosc cauzele eșuării.

***Administrația Națională Apele Române*** informează despre producerea, la 06.06.2019 unei poluări accidentale cu substanțe necunoscute (manifestată prin irizații la suprafața apei, pe aprox 60 mp) a apei canalului de aducțiune din fluvial Dunărea în zona SC TERMOELECTRICA SA Chiscani, județul Brăila. Canalul de aducțiune aparține SC ELECTROCENTRALE GROUP SA. În urma verificărilor efectuate de reprezentanți ai SGA Brăila s-a constatat că sursa acestor irizații provine dintr-un canal de evacuare situate lângă prize de captare a SC ELECTROCENTRALE GROUP SA. SGA Brăila a pus la dispoziție un baraj petroabsorbant și doi saci cu materiale abosorbante, în vederea limitării extinderii irizațiilor de produs petrolier. Până la această oră nu se cunoaște nici natura substanței poluante și nici cine este responsabil de producer. Se precizează faptul că nu a fost afectată calitatea apei Dunării în urma acestui incident.

1. ***CALITATEA MEDIULUI***
2. **În domeniul aerului**

***Comisariatul Județean Harghita din cadrul Gărzii Naționale de Mediu*** informează despre producerea, la 06.06.2019, la ora 14.30, unui incendiu la halele aparținând SC Demarco SRL (cu activitate de dezmembrări auto), Odorheiu Secuiesc, strada Lemnarilor, nr 14/A, jud Harghita. Incendiul care a cuprins o suprafață de aproximativ 3.000 mp se manifestă cu degajare de fum gros în atmosferă. ISU Olt a intervenit in vederea localizării și lichidării incendiului. Nu se cunosc deocamdată cauzele declanșatoare. Vom reveni cu informații suplimentare.

1. **În domeniul solului şi vegetaţiei**

***Comisariatul Județean Constanta***din cadrul ***Gărzii Naționale de Mediu*** informează telefonic despre producerea, la 06.06.2019, ora 13:20, unui incendiu de vegetație uscată, în zona Kaufland 2, mun. Constanta, județul Constanța. Nu se cunosc cauzele declanșatoare. Vom reveni cu informații suplimentare.

***Agenția pentru Protecția Mediului Neamț*** revine cu informații suplimentare despre poluarea cu mercur, semnalată la 05.06.2019, în jurul orei 09.40, la o locuință din municipiul Piatra Neamt, strada General Nicolae Grigorescu. O echipă a Agenției pentru Protecţia Mediului Neamţ s-a deplasat la locaţia respectivă unde s-a constatat că, în urma unor săpături pe o proprietate privată, un recipient (ţeavă) de cca. 2m şi un diametru de cca. 7-8 mm a fost spartă accidental şi prezenta scurgeri de mercur. La locul evenimentului s-au deplasat reprezentanţi ai IJSU Neamţ, Poliţiei Piatra Neamţ, Comisariatul Judeţean al Gărzii de Mediu, APM Neamţ, SMURD Piatra Neamţ. S-au luat măsuri pentru izolarea amplasamentului, oprirea scurgerilor de mercur şi evaluarea preliminară a situaţiei. S-a colectat mercurul scurs într-un recipient (cca. 20 ml), iar pentru a opri împrăştierea şi absorbirea vaporilor de mercur, APM Neamţ a intervenit cu cca. 300g de sulf care s-a împrăştiat pe suprafaţa pe care era mercurul scurs. De la IJSU Iaşi s-a solicitat să vină prin echipa CBRN şi o autospecială de intervenție (autolaborator).

S-au făcut determinările specifice confirmându-se scurgerea de mercur semnalată şi s-a procedat la curăţirea locului. Mercurul scurs, solul posibil afectat şi ţeava în care era mercurul au fost preluate de Poliţia Piatra Neamţ pentru predarea la o unitate specializată în colectarea deşeurilor şi pentru efectuarea cercetărilor necesare privind provenienţa mercurului.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE